Elektrostacijas ekspluatācijas

paziņošanas kārtība

Ekspluatācijas paziņošanas kārtība ir izstrādāta, ievērojot Eiropas Komisijas 2016. gada 14. aprīļa regulā (ES) 2016/631, kas ir pamatā tīkla kodeksam par ģeneratoriem piemērojamajām tīkla pieslēguma prasībām un Sabiedrisko pakalpojumu regulēšanas komisijas 2013. gada 26. jūnija lēmumā Nr. 1/4 "Tīkla kodekss elektroenerģijas nozarē" noteiktajam regulējumam.

**Izmanotie termini**

|  |  |
| --- | --- |
| **Termins / saīsinājums** | **Skaidrojums / atšifrējums** |
| *BVKB* | Būvniecības valsts kontroles birojs |
| *Elektrostacija* | Elektroiekārta vai elektroietaise elektroenerģijas ražošanai |
| *Invertors* | Pārveidotājiekārta līdzstrāvas pārveidošanai maiņstrāvā, kas tiek izmantota elektroenerģijas ražošanas iekārtu pieslēgšanai maiņsprieguma zemsprieguma elektrotīklam |
| *Ražotājs* | Elektrostacijas īpašnieks vai valdītājs, par sistēmas pieslēgumu atbildīgā persona |
| *"Sadales tīkls"* | Akciju sabiedrība "Sadales tīkls" |
| *SPRK* | Sabiedrisko pakalpojumu regulēšanas komisija |
| *SPRK noteikumi* | Ar Sabiedrisko pakalpojumu regulēšanas komisijas 14. 04. 2022. lēmumu Nr. 1/5 apstiprinātie "Sistēmas pieslēguma noteikumi elektroenerģijas ražotājiem" |
| *Standarts* | LVS EN 50160 "Publisko elektroapgādes tīklu sprieguma raksturlielumi" |
| *Tīkla kodekss* | Ar Sabiedrisko pakalpojumu regulēšanas komisijas 26. 06. 2013. lēmumu Nr. 1/4 apstiprināts "Tīkla kodekss elektroenerģijas nozarē" |

**Vispārīgie nosacījumi**

Elektrostacijas ekspluatācijas paziņošanas kārtība tiek piemērota pēc elektrostacijas uzstādīšanas vai ražošanas jaudas izmaiņu ieviešanas. Atļauju elektrostacijas pieslēgšanai sistēmai ražotājam ir jāsaņem šādos termiņos:

* A tipa elektrostacijām (11,2kW – 499 kW) – 1 gada laikā no sistēmas pakalpojuma līguma noslēgšanas ar Sadales tīklu;
* B tipa (500 kW – 4,999 MW) un C tipa (5 MW – 14,999 MW) elektrostacijām – 2 gadu laikā no sistēmas pakalpojuma līguma noslēgšanas ar Sadales tīklu.
1. **Elektrostacijas pārbaudes pieteikšana**
	1. Ražotājs vismaz 45 dienas pirms pārbaudes uzsākšanas datuma iesniedz Sadales tīklam pārbaudes pieteikšanai nepieciešamos dokumentus atkarībā no elektrostacijas veida. Iesniedzamie dokumenti norādīti tabulā Nr. 2.
	2. Ja tiek samazināta iepriekš atļautā ražošanas jauda, ražotājs iesniedz nepieciešamos dokumentus:
2. ja maina esošu ģeneratoru uz mazāku – iesniedz iesniegumu un dokumentus, kas ir norādīti tabulā Nr. 2;
3. ja paliek esošais ģenerators / ģeneratori un ģenerācijas jauda tiks ierobežota – iesniedz iesniegumu un dokumentus, kas ir norādīti tabulā Nr. 3;
4. ja netiek mainīti esošie ģeneratori, kāds no tiem tiek atslēgts – iesniedz iesniegumu un dokumentus, kas ir norādīti tabulā Nr. 3.
5. **Dokumentu pārbaude un elektrostacijas apskate dabā**

2.1. **"**Sadales tīkls" izskata visu ražotāja iesniegto dokumentāciju, kā arī pārbauda vai ražotājam ir derīga Ekonomikas ministrijas izsniegta atļauja elektroenerģijas ražošanas jaudas palielināšanai vai jaunu elektroenerģijas ražošanas iekārtu ieviešanai atbilstoši Ministru kabineta noteikumiem Nr. 559 "Noteikumi par atļaujām elektroenerģijas ražošanas jaudu palielināšanai vai jaunu ražošanas iekārtu ieviešanai". Nepieciešamības gadījumā pieprasa papildus dokumentus / informāciju no ražotāja.

2.2. Ja ražotāja iesniegtā dokumentācija ir noformēta atbilstoši "Sadales tīkla" prasībām un ir pietiekama pārbaudes veikšanai, "Sadales tīkls" desmit darbdienu laikā no dienas, kad tika saņemta visa nepieciešamā informācija un dokumentācija, vienojas ar ražotāju par elektrostacijas apskati dabā. Ja ražotājs piesaka saules elektrostaciju ar jaudu 11,2 kW – 499 kW un "Sadales tīkls" konstatē, ka pietiek ar iesniegto informāciju, apskati dabā var neorganizēt. "Sadales tīkls" par to informē ražotāju.

2.3. Ja tiek ieviesta jauna jauda, mainīta esošā jauda vai tiek mainīta ģenerējošā iekārta elektrostacijā, kurai ir spēkā atļauja pārdot elektroenerģiju obligātā iepirkuma ietvaros, "Sadales tīkls" nosūta uzaicinājumu BVKB un SPRK piedalīties elektrostacijas apskatē dabā.

2.4. Datumā, par kuru ir vienošanās ar ražotāju, "Sadales tīkls" veic elektrostacijas apskati, pārbaudot ražotāja iesniegtās dokumentācijas atbilstību reālajai situācijai dabā. Pārbaudes laikā tiek veiktas visu elektrostacijas svarīgāko mezglu un iekārtu fotofiksācijas.

2.5. Ja elektrostacijas pārbaudes laikā tiek konstatētas neatbilstības, "Sadales tīkls" sagatavo defektu aktu un nosūta ražotājam. Ražotājam noteiktajā laikā ir jānovērš neatbilstības par saviem līdzekļiem un jāinformē "Sadales tīkls". "Sadales tīkls" pēc nepieciešamības veic atkārtotu apskati dabā. Ja ražotājs noteiktajā termiņā nenovērš konstatētos trūkumus, "Sadales tīkls" neizdod atļauju elektrostacijas pieslēgšanai sistēmai uz pārbaudes laiku līdz minēto trūkumu novēršanai.

2.6. Ja Elektrostacijas pārbaudes laikā netiek konstatētas neatbilstības vai konstatētās neatbilstības ir novērstas, "Sadales tīkls"

2.6.1. saskaņo elektrostacijas pārbaudes programmu, kā arī visas pamatotās atkāpes no minimālajām pārbaudes programmas prasībām;

2.6.2. sagatavo atļauju pieslēgt elektrostaciju sistēmai uz pārbaudes laiku;

2.6.3. nosūta ražotājam apstiprinājumu par elektrostacijas pārbaudes programmas saskaņošanu un atļauju pieslēgt elektrostaciju sistēmai uz pārbaudes laiku.

2.7. Atļauja pieslēgt elektrostaciju sistēmai uz pārbaudes laiku ir derīga divus mēnešus no izsniegšanas brīža.

1. **Elektrostacijas pārbaude saskaņā ar pārbaudes programmu**

3.1.Ražotājs, pieaicinot akreditētu laboratoriju, veic elektrostacijas pārbaudi saskaņā ar pārbaudes programmu, kura tika iesniegta un saskaņota ar "Sadales tīklu". Nepieciešamie tipveida testi / pārbaudes / mērījumi noteikti tabulā Nr. 4.

3.2. Elektrostacijas un sistēmas kopējās pārbaudes laikā ražotājs organizē pieslēguma būvprojektā paredzēto ģeneratoru paralēlas darbības ar "Sadales tīkla" sadales sistēmu pārbaudes un organizē sprieguma kvalitātes mērījumus uz elektroietaišu piederības robežas atbilstībai standartam. Šo mērījumu veikšanu apmaksā ražotājs.

3.3. Jaudas samazināšanas gadījumā, kad paliek esošais ģenerators / ģeneratori un ģenerācijas jauda tiks ierobežota elektroniski, ražotais organizē maksimālās jaudas 1 h testu katram ģeneratoram, kuram tika ierobežota jauda, pieaicinot akreditētu laboratoriju (par saviem finanšu līdzekļiem).

3.4. Ja pārbaudes programmā ir paredzēts pārbaudīt elektrostacijas darbību maksimālās ģenerācijas režīmā (koģenerācijas elektrostacijām un hidroelektrostacijām), "Sadales tīkls" vienojas ar ražotāju par elektrostacijas apskates laiku un pārbaudes veikšanu. "Sadales tīkls" veic vadības bloka vai skaitītāja fotofiksācijas, kas apliecina ģenerējošās iekārtas maksimālās (90 – 100% saskaņā ar pārbaudes programmu) jaudas sasniegšanu, kā arī ģeneratora fotofiksāciju.

3.5. Pārbaudes ilgums tiek noteikts atkarībā no elektrostacijas veida:

Tabula nr. 1.

|  |  |  |  |  |
| --- | --- | --- | --- | --- |
|  |  | Ne mazāk kā 24 h | Ne mazāk kā 72 h | Ne mazāk kā nedēļa |
| Saules elektrostacija (SES) | A tipa 11,2 kW – 499 kW | v |  |  |
| B tipa 500 kW – 4,999MW |  | v |  |
| C tipa 5 MW – 14,999 MW |  | v |  |
| Vēja elektrostacija (VES) | A tipa 11,2kW – 499 kW |  | v |  |
| B tipa 500 kW – 4,999 MW |  | v |  |
| C tipa 5 MW – 14,999 MW |  | v |  |
| Hidro-elektrostacija (HES) | A tipa 11,2 kW – 499 kW |  |  | v |
| B tipa 500 kW – 4 999 MW |  |  | v |
| C tipa 5 MW – 14,999 MW |  |  | v |
| Koģenerācijas stacija (KES) | A tipa 11,2kW – 499 kW |  | v |  |
| B tipa 500 kW – 4,999 MW |  | v |  |
| C tipa 5 MW – 14,999 MW |  | v |  |

Elektrostacijas pārbaudes laikā netiek ieskaitīts elektrostacijas dīkstāves laiks, izņemot saules, vēja un hidroelektrostacijas, kuru darba režīms ir atkarīgs no laika apstākļiem vai ūdens daudzuma.

3.6. Pēc testu / pārbaužu / mērījumu veikšanas ražotājs rakstveidā iesniedz "Sadales tīklam" Aktu par elektroietaišu paralēlās darbības pārbaudes veikšanu, saskaņā ar pārbaudes programmu un pielikumiem.

1. **Pārbaudes programmas izpildes pārbaude un atļaujas izsniegšana**

4.1. Lai atzītu elektrostaciju par derīgu paralēlam darbam ar sistēmu, "Sadales tīkls" izskata ražotāja iesniegto Aktu par elektroietaišu paralēlās darbības pārbaudes veikšanu, saskaņā ar pārbaudes programmu ar pielikumiem un pārbauda, vai ražotājs iesniedzis visu dokumentāciju par visām veiktajām programmas pārbaudēm / testiem.

4.2. Pēc dokumentu izskatīšanas:

4.2.1. ja tiek konstatētas neatbilstības un elektrostacija netiek atzīta par derīgu paralēlam darbam ar sistēmu, "Sadales tīkls" norāda konstatētās nepilnības;

4.2.2. ja iesniegtā dokumentācija ir pietiekoša un atbilstoša, "Sadales tīkls" atzīst elektrostaciju par derīgu paralēlam darbam ar sistēmu;

4.2.3. ja elektrostacijas pārbaudes laikā nav bijis iespējams izpildīt pārbaudes programmas prasības par nepārtrauktu ģenerāciju programmas noteikto stundu garumā saistībā ar tehnoloģiskiem traucējumiem "Sadales tīkla" elektrotīklā, "Sadales tīkls" atzīst elektrostaciju par derīgu paralēlam darbam ar sistēmu;

4.2.4. ja elektrostacijas sprieguma kvalitātes parametri neatbilst standarta prasībām, elektrostacijas ģeneratoru iekārtas ir jāatslēdz no "Sadales tīkla" elektrotīkla un ražotājam par saviem līdzekļiem jāorganizē atkārtoti sprieguma kvalitātes mērījumi režīmā, kurā elektrostacija atslēgta no elektrotīkla.

* Ja atkārtotie mērījumi apliecina, ka sprieguma kvalitātes traucējumi nav saistīti ar elektrostacijas darbību (fiksētas atkāpes no standarta prasībām laikā, kad elektrostacija nav darbojusies), "Sadales tīkls" atzīst elektrostaciju par derīgu paralēlam darbam ar sistēmu.
* Ja mērījumi apliecina, ka sprieguma kvalitātes traucējumus radījusi elektrostacija vai ražotāja iekšējos elektrotīklos pieslēgtās tehnoloģijas, pirms elektrostacijas atkārtotas pieslēgšanas viena mēneša laikā jānovērš traucējumu cēloņi un ražotājam par saviem līdzekļiem jāorganizē atkārtoti sprieguma kvalitātes mērījumi atbilstoši programmai.

4.2.5. Ja elektrostacijas sprieguma kvalitātes parametri neatbilst standarta prasībām, elektrostacijas ģeneratoru iekārtas ir jāatslēdz no "Sadales tīkla" elektrotīkla un ražotājam par saviem līdzekļiem jāorganizē atkārtoti sprieguma kvalitātes mērījumi režīmā, kurā elektrostacija atslēgta no elektrotīkla.

* Ja atkārtotie mērījumi apliecina, ka sprieguma kvalitātes traucējumi nav saistīti ar elektrostacijas darbību (fiksētas atkāpes no standarta prasībām laikā, kad elektrostacija nav darbojusies), "Sadales tīkls" atzīst elektrostaciju par derīgu paralēlam darbam ar sistēmu.
* Ja mērījumi apliecina, ka sprieguma kvalitātes traucējumus radījusi elektrostacija vai ražotāja iekšējos elektrotīklos pieslēgtās tehnoloģijas, pirms elektrostacijas atkārtotas pieslēgšanas viena mēneša laikā jānovērš traucējumu cēloņi un ražotājam par saviem līdzekļiem jāorganizē atkārtoti sprieguma kvalitātes mērījumi atbilstoši programmai.

4.3. Ja ražotājs norādījis, ka iesniegšanai Būvvaldē nepieciešams "Sadales tīkla" atzinums par elektrostacijas tehnisko gatavību ekspluatācijai, un "Sadales tīkls" atzīst elektrostaciju par derīgu paralēlam darbam ar sistēmu, "Sadales tīkls" sagatavo un nosūta ražotājam atzinumu par elektrostacijas tehnisko gatavību ekspluatācijai.

4.4. Ja "Sadales tīkls" atzīst elektrostaciju par derīgu paralēlam darbam ar sistēmu, "Sadales tīkls" sagatavo un nosūta ražotājam atļauju elektrostacijas pieslēgšanai sistēmai.

4.5. Ja tiek ieviesta jauna jauda vai mainīta esošā jauda elektrostacijā, kas atrodas AS "Enerģijas publiskais tirgotājs" balansēšanas apgabalā, "Sadales tīkls" izsniegtās atļaujas elektrostacijas pieslēgšanai sistēmai kopija trīs darbdienu laikā nosūta e-pastā AS "Enerģijas publiskais tirgotājs" un BVKB.

Tabula nr. 2

**Dokumenti elektrostacijas pārbaudes pieteikšanai**

Elektrostacijas jauda: A tipa 11,2 kW – 499 kW; B tipa 500 kW – 4,999 MW; C tipa 5 MW – 14,999 MW

|  |  |
| --- | --- |
| **Iesniedzamie dokumenti** | Elektrostacijas veids |
| Saules elektrostacija (SES) | Vējaelektrostacija (VES) | Hidroelektro-stacija(HES) | Koģenerācijasstacija(KES) |
| A tipa | B tipa,C tipa | A tipa | B tipa,C tipa | A tipa | B tipa,C tipa | A tipa | B tipa,C tipa |
| 1. | **Elektrostacijas pieslēgšanas un kopējās pārbaudes programma\*** | v | v | v | v | v | v | v | v |
| 2. | **Ražotāja (elektrostacijas valdītāja) apliecinājums** **par izbūvētās elektrostacijas atbilstību** spēkā esošo normatīvo aktu prasībām un tās gatavību pieslēgšanai elektroenerģijas sistēmai | v | v | v | v | v | v | v | v |
| 3. | Elektrostacijas **pieslēguma elektriskā shēma** ar tajā norādītām piederības robežām un uzstādīto elektroiekārtu operatīvajiem apzīmējumiem (no piederības robežas ar "Sadales tīklu" līdz elektrostacijas pieslēguma vietai).Shēmai jāpievieno būvkomersanta zīmogs / apliecinājums.Shēmā jānorāda elektrostacijas adrese, elektrostacijas tips, ģenerējošo iekārtu / invertoru tips un skaits, ģenerējošo iekārtu / invertoru sērijas numuri, ģenerējošo iekārtu jauda un spriegums.Saules elektrostacijām papildus – fotovoltu paneļu tips, jauda un skaits.Hidroelektrostacijām papildus – hidroturbīnas tips, jauda un skaits.Koģenerācijas stacijām papildus – dzinēju tips, sērijas numurs un jauda, kurināmais, koģenerācijas stacijas siltuma jauda | v | v | v | v | v | v | v | v |
| 4. | Ģenerējošo iekārtu, invertoru un saules fotovoltu paneļu **tehniskie dati** (tehnisko datu lapa), **ražotāju protokoli\*\***, **sertifikāti** | v | v | v | v | v | v | v | v |
| 5. | Ģenerējošo iekārtu vai invertoru **aizsardzības iestatījumu protokoli**, norādot to sērijas numuru. Ja ģeneratora elektriskā jauda ir ierobežota, jāpievieno **apliecinājums par jaudas ierobežošanu** | v | v | v | v | v | v | v | v |
| 6. | Sekcionējošo komutācijas aparātu no elektrostacijas pieslēguma vietas līdz piederības robežai **RAA iestatījumu un to** **pārbaudes protokoli** |  | v | v | v | v | v | v | v |
| 7. | **Parakstīts nolikums par savstarpējām operatīvajām attiecībām** (Sagatavo "Sadales tīkls" pēc ražotāja pieprasījuma) |  | v |  | v |  | v |  | v |
| 8. | Digitālā veidā jāpievieno elektrostacijas fotoattēli:* kopskats;
* ģenerējošo iekārtu vai invertoru datu plāksnītes fotoattēli ar redzamiem ģenerējošo iekārtu / invertoru sērijas numuriem;
* ģenerējošo iekārtu vai invertoru fotoattēli ar redzamiem operatīvajiem apzīmējumiem;
* ekrānuzņēmums no programmatūras ar redzamiem ģenerējošo iekārtu vai invertoru aizsardzības iestatījumiem, jaudas ierobežošanu (ja ir jaudas ierobežošana);
* fotoattēls ar ģenerējošo iekārtu vai invertoru aizsardzības aparātiem ar redzamiem nomināliem
 | v |  |  |  |  |  |  |  |

\* Sagatavojot elektrostacijas un sistēmas kopējās pārbaudes programmu, ražotājs ievēro pārbaudes programmas minimālas prasības atbilstoši "Tīkla kodeksa elektroenerģijas nozarē" prasībām.

\*\* Ja tiek ierīkota saules elektrostacija, tad ražotājam jāiesniedz invertoru iestatījumu protokols. Invertoru iestatījumu protokolam jābūt pilnībā aizpildītam. Iestatījumu protokolā jānorāda, kas veicis invertora iestatījumu sākotnējo iestatīšanu (būvspeciālists, norādot LEEA vai LEB izsniegta sertifikāta numuru). Elektrostacijas uzstādīšana jāveic sertificētam speciālistam (būvspeciālistam, kurš ieguvis sertifikātu elektroietaišu izbūves sfērā). "Sadales tīkls" akceptē tikai elektroietaišu izbūves un izbūves darbu vadīšanas (līdz 1 kV vai augstākā spriegumā) jomā sertificētu būvspeciālistu aizpildīto invertoru iestatījumu protokolu vai nereglamentētajā sfērā tādās elektroietaišu izbūves un mērījumu jomās, kā elektroietaišu tehnisko parametru mērīšana un pārbaude, elektrostaciju elektriskā daļa, ēku elektroinstalācija, elektrotehniskās kontroles, vadības un automatizācijas sistēmas, sertificēto būvspeciālistu apliecinājumus.

Tabula nr. 3

**Dokumenti elektrostacijas ražošanas jaudas samazināšanai**

|  |  |  |
| --- | --- | --- |
| **Dokuments** | **Ja paliek esošais ģenerators / ģeneratori un ģenerācijas jauda tiks ierobežota** | **Ja netiek mainīti esošie ģeneratori, kāds no tiem tiek atslēgts** |
| Apliecinājums, ka esošie ģeneratori netika mainīti kopš atļaujas paralēlam darbam ar sistēmu izsniegšanas | v | v |
| Aktuālā elektroapgādes shēma ar tajā norādītām piederības robežām un uzstādīto elektroiekārtu un sadalņu operatīvajiem apzīmējumiem (no piederības robežas ar "Sadales tīklu" līdz elektrostacijas pieslēguma vietai).Shēmā jānorada elektrostacijas adrese, elektrostacijas tips, ģeneratoru skaits, tips, marka, sērijas numuri, jauda, spriegums, cosf. Koģenerācijas stacijām (KES) – dzinēju tips, sērijas numuri un jauda, kurināmais, koģenerācijas stacijas siltuma jauda. Hidroelektrostacijām (HES) – hidroturbīnu tips, jauda, griešanās ātrums | v | v |
| Ģeneratoru aizsardzības iestatījumu protokols  | v | v |
| Komutācijas aparātu no ģeneratoru pieslēguma vietas līdz piederības robežai aizsardzību iestatījumu protokoli | v | v |
| Tehniskā dokumentācija par ģeneratoriem | v | v |
| Apliecinājums par ģeneratoru jaudas elektronisko ierobežošanu, norādot kur un kā tika veikta jaudas ierobežošana | v |  |
| Elektrostacijas pieslēgšanas un kopējās pārbaudes programma | v |  |

Tabula nr. 4

**Tipveida testi / pārbaudes / mērījumi elektrostacijas pārbaudei saskaņā ar pārbaudes programmu**

Elektrostacijas jauda: A tipa 11,2 kW – 499 kW; B tipa 500 kW – 4,999 MW; C tipa 5 MW – 14,999 MW

|  |  |
| --- | --- |
| **Iesniedzamie dokumenti** | Elektrostacijas veids |
| Saules elektrostacija (SES) | Vējaelektrostacija (VES) | Hidroelektro-stacija(HES) | Koģenerācijasstacija(KES) |
| A tipa | B tipa, C tipa | A tipa, B tipa,C tipa | A tipa, B tipa,C tipa | A tipa, B tipa,C tipa |
| 1. | Elektroenerģijas kvalitātes mērījumi pieslēguma vietā | v | v | v | v | v |
| 2. | Elektrostacijas ieslēgšanās un sinhronizācijas pārbaude | v | v | v | v | v |
| 3. | Elektrostacijas atslēgšanās no elektroenerģijas sadales sistēmas un sprieguma atjaunošanās gadījumā automātiska sinhronizācija ar to | v | v | v | v | v |
| 4. | Elektrostacijas noslodzes un atslodzes ātrums | v (atkarībā no saules intensitātes) | v (atkarībā no saules intensitātes) |  | v (no tukšgaitas līdz ģeneratora nominālai jaudai Pnom\*) | v |
| 4.1 | Aktīvās jaudas ierobežošana 10 min. – 40% no Pnom\*; 10 min. – 60% no Pnom\*; 10min. – 80% no Pnom\*  |  |  |  | v | v |
| 4.2 | Elektrostacijas pilnas elektriskās jaudas tests 60 min. 90 – 100% no Pnom\*  |  |  | v (jāsasniedz vismaz 30% no Pnom.) | v | v |
| 5. | Izdalīšanās uz pašpatēriņu, ja ir pieļaujams "salas režīms" | v | v |  |  | v |
| 6. | Datu apmaiņa starp ražotāja ražošanas iekārtu un "Sadales tīklu" (ja tāda ir izbūvēta) |  | v | v (B un C tipam) | v (B un C tipam) | v (B un C tipam) |
| 6.1 | Aktīvās ražošanas jaudas pārtraukšana |  | v | v (B un C tipam) | v (B un C tipam) | v (B un C tipam) |
| 6.2 | Aktīvās ražošanas jaudas samazināšana  |  | v | v (B un C tipam) | v (B un C tipam) | v (B un C tipam) |
| 7. | Slodzes nomešana klienta elektroiekārtu atteikuma gadījumā  |  |  |  | v | v |
| 8. | Ģeneratora darbība elektroenerģijas sistēmas sprieguma izmaiņu gadījumos |  |  | v | v | v |
| 9. | Ģeneratora darbība elektroenerģijas sistēmas traucējumu gadījumos, t.sk., elektrostacijas aktīvās jaudas ierobežošana |  |  | v | v | v |

\* Pnom – ieregulētā ģeneratora aktīvā jauda kW (ja ir ģeneratora elektriskās ražošanas jaudas ierobežotais).

Elektrostacijas kopējās pārbaudes programmā pilnībā ievērojamas Eiropas Komisijas regulas (ES) 2016/631 prasības.

Visus simulācijas režīmus jāreģistrē elektroniski ar laika izvērsi, kas atbilst standarta prasībām (LVS EN 50160 "Publisko elektroapgādes tīklu sprieguma raksturlielumi").

Ja tests netiek veikts, jāsniedz tā neiespējamības tehnoloģisks skaidrojums.

"Sadales tīkls" elektroenerģijas ražošanas ietaises īpašniekam atļauj veikt alternatīvus testus, ja tie ir efektīvi un pietiekami, lai parādītu elektroenerģijas ražošanas moduļa veiktspēju.